钦定古今图书集成/明伦汇编/氏族典/第428卷 > 赵隐
## 钦定古今图书集成/明伦汇编/氏族典/第428卷 > 赵隐

按《唐书赵隐传》，“隐字大隐，京兆奉天人。祖植，岭南节
度使，终于官。父存约，辟署兴元李绛府，值军乱，同被
害。隐以父死难，与兄骘庐墓几十年，阖门诵书，不应
辟召。亲友更敦勉令仕。会昌中，擢进士第，历州刺史、
河南尹。以兵部侍郎领盐铁转运使。咸通末，进同中
书门下平章事。性仁悌，不敢以贵权自处。骘终宣歙”
观察使。僖宗初，罢为镇海军节度使。王郢之乱，坐抚
御失宜，下除太常卿。广明初，为吏部尚书，居母丧，卒。
子光逢、光裔、光引，皆第进士。